TELETOP | Inimesed janunevad suvel info järele! Milline oli populaarseim uudistesaade ja palju vaatajaid kogus Kersna saade? - Publik
TELETOP | Inimesed janunevad suvel info järele! Milline oli populaarseim uudistesaade ja palju vaatajaid kogus Kersna saade?
Eestlastele meeldib suvisel ajal vaieldamatult enim uudistesaateid jälgida, selgub iganädalasest Kantar Emor uuringust. Taaskord oli esikohal ETV uudistesaade “Aktuaalne kaamera” 113 000 vaatajaga, teisel kohal sama saate spordisektsioon 100 000 vaatajaga ning kolmandal kohal ETV meelelahutuslik uudistemagasin “Ringvaade suvel” 93 000 vaatajaga.
Kuna hetkel puhkavad ka telekanalid, on ühena vähestest suvistest meelelahutussaadetest end väärikale neljanda kohale rebinud 79 000 vaatajaga “Eesti mäng”, mis taaskord jookseb ETV ekraanil. Viiendaks aga jälle uudistesaade, sedapuhku pikem sporditeemaline “Sport. Sport” 78 000 vaatajaga.
Äsja ohtralt furoori tekitanud Vahur Kersna autorisaade “Kersna kõnnib Kadriorus”, mis jällegi ETV toodang, hoiab teletablis kuuendat kohta 74 000 silmapaariga. Alles seejärel sekkub nimistusse ka mõni erakanal — Kanal 2 “Suvereporter" 62 000 vaatajaga. Tabel jätkub taas rahvusringhäälingu lainel ajaloolise draamasarjaga “Katariina”, mida jälgis 60 000 inimest.
Üheksandalt kohalt leiab Ivo Linna juubelisaate „60 X IFF“ 56 000 vaatajaga ja kõige lõpust leiame veel ühe ajastudraama „Victoria“ 54 000 vaatajaga.
Vahva! "Eesti mängu" finaalinädalal on saatejuht Gaute Kivistiku assistendina näha taas...